open-index/open-wikipedia-markdown huggingface dataset:
संगठित अपराध

**संगठित अपराध** बड़े पैमाने पर किये जाते हैं। इसके पीछे अपराधियों का एक बडा समूह काम करता है। इनका कार्यक्षेत्र भी अपेक्षाकृत विस्तृत होता है। इनके पास संसाधन अधिक होते हैं।

## इन्हें भी देखें
* जाली मुद्रा
* तस्करी
* माफिया

## बाहरी कड़ियाँ
* राष्ट्रीय अपराध रेकॉर्ड ब्यूरो
* लोकनायक जयप्रकाश नारायणराष्ट्रीय अपराधशास्त्र एवं विधि-विज्ञान संस्थान (भारत सरकार (गृह मंत्रालय))
* दाउद है भारत में संगठित अपराधों का सबसे बड़ा गॉडफादर
* मानव तस्करी है संगठित अपराध
* Mob Life: Gangster Kings of Crime - slideshow by *[[Life magazine]]*
* UNODC - United Nations Office on Drugs and Crime — Sub-section dealing with organized crime worldwide
* "Organized Crime." Oxford Bibliographies Online: Criminology.

श्रेणी:सामाजिक मुद्दे
रत्ती (वज़न का माप)

thumb|240px|" मुलेठी का बीज जिसे घुँघची कहा जाता है जिसपर "रत्ती" नाम का वज़न आधारित है
**रत्ती** भारतीय उपमहाद्वीप का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक रत्ती  ०.१२१४९७९५६२५ ग्राम के बराबर है।

## पारम्परिक भारतीय वज़न
पारम्परिक भारतीय वज़न इस प्रकार हैं -
* ४ **[[धान]]** की १ **रत्ती** बनती है।
* ८ **रत्ती** का १ **[[माशा (वज़न का माप)|माशा]]** बनता है।
* १२ **[[माशा (वज़न का माप)|माशों]]** का १ **[[तोला (वज़न का माप)|तोला]]** बनता है।
* ५ **[[तोला (वज़न का माप)|तोलों]]** की १ **[[छटाक]]** बनती है।
* १६ **[[छटाक]]** का १ **[[सेर (वज़न का माप)|सेर]]** बनता है।
* ५ **[[सेर]]** की १ **[[पनसेरी]]** बनती है।
* ८ **[[पनसेरियों]]** का १ **[[मन (नापना)|मन]]** बनता है।

## इन्हें भी देखें
* अत्ती या गुंजा
* तोला (वज़न का माप)
* सेर (वज़न का माप)
रत्ती भर शर्म नहीं क्यों कहा जाता है
"रत्ती" यह शब्द लगभग हर जगह सुनने को मिलता है। जैसे - रत्ती भर भी परवाह नहीं, रत्ती भर भी शर्म नहीं, रत्ती भर भी अक्ल नहीं...!!

आपने भी इस शब्द को बोला होगा, बहुत लोगों से सुना भी होगा। आज जानते हैं 'रत्ती' की वास्तविकता, यह आम बोलचाल में आया कैसे?

आपको यह जानकर आश्चर्य होगा कि रत्ती एक प्रकार का पौधा होता है, जो प्रायः पहाड़ों पर पाया जाता है। इसके मटर जैसी फली में लाल-काले रंग के दाने (बीज) होते हैं, जिन्हें रत्ती कहा जाता है। प्राचीन काल में जब मापने का कोई सही पैमाना नहीं था तब सोना, जेवरात का वजन मापने के लिए इसी रत्ती के दाने का इस्तेमाल किया जाता था।

सबसे हैरानी की बात तो यह है कि इस फली की आयु कितनी भी क्यों न हो, लेकिन इसके अंदर स्थापित बीजों का वजन एक समान ही 121.5 मिलीग्राम (एक ग्राम का लगभग 8वां भाग) होता है।

तात्पर्य यह कि वजन में जरा सा एवं एक समान होने के विशिष्ट गुण की वजह से, कुछ मापने के लिए जैसे रत्ती प्रयोग में लाते हैं। उसी तरह किसी के जरा सा गुण, स्वभाव, कर्म मापने का एक स्थापित पैमाना बन गया यह "रत्ती" शब्द।

## सन्दर्भ


श्रेणी:पारम्परिक भारतीय इकाई
श्रेणी:द्रव्यमान की इकाईयाँ
भेड़ पालन

300px|thumb|right|भेड़ों का झुण्ड
300px|thumb|right|अर्जेंटीना के पैटागोनिया में भेड़

भेड़ का मनुष्य से सम्बन्ध आदि काल से है तथा **भेड़ पालन** एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि-अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते हैं।

## विश्व में भेड़ पालन
संयुक्त राष्ट्र खाद्य और कृषि संगठन के डाटाबेस के अनुसार, भेड़ के प्रमुख (1993 से 2013 तक की औसत) शीर्ष पांच देश: मुख्य भूमि चीन (146.5 मिलियन), ऑस्ट्रेलिया (101.1 मिलियन), भारत (62.1 मिलियन), ईरान (51.7 मिलियन), और पूर्व सूडान (46.2 मिलियन)।

2013 में, भेड़ संख्या के प्रमुख पांच देशों में मुख्य भूमि चीन (175 मिलियन), ऑस्ट्रेलिया (75.5 मिलियन), भारत (53.8 मिलियन), पूर्व सूडान (52.5 मिलियन), और ईरान (50.2 मिलियन) थे। 2013 में, भेड़ों की संख्या इस प्रकार थी : एशिया में 44%, अफ्रीका में 28.2%; यूरोप में 11.2%, ओशिनिया में 9.1%, अमेरिका में 7.4%।

भेड़ के मांस के शीर्ष उत्पादक (1993 से 2013 तक की औसत) इस प्रकार थे: मुख्य भूमि चीन (1.6 मिलियन); ऑस्ट्रेलिया (618,000), न्यूजीलैंड (519,000), यूनाइटेड किंगडम (335,000), और तुर्की (288,857)। [2] 2013 में भेड़ मांस के शीर्ष पांच उत्पादक मुख्य भूमि चीन (2 मिलियन), ऑस्ट्रेलिया (660,000), न्यूजीलैंड (450,000), पूर्व सूडान (325,000), और तुर्की (295,000) थे। 

## भेड़ पालन  व्यवसाय
भेड़ ग्रामीण अर्थव्यवस्था और सामाजिक संरचना से जुड़ा हुआ है यह व्यवसाय मांस, दूध, ऊन, कार्बनिक खाद और अन्य उपयोगी सामग्री देता है। भेड़ पालको को इनके परवरिश के कई फायदे हैं इसलिए, निम्नलिखित बिंदुओं पर ध्यान देना चाहिए-
## प्रजनन और नस्ल
अच्छे नस्लों की देशी, विदेशी और संकर प्रजातियों का चयन उनके उद्देश्य के अनुसार किया जाना चाहिए।
* मांस के लिए मालपुरा, जैसलमेरी, मंडिया, मारवाड़ी, नाली शाबाबाद और छोटानागपुरी और बीकानेरी, मैरिनो, कोरीडायल, रामबुतू आदि का चयन किया जाना चाहिए। 
*दरी ऊन के लिए मुख्य रूप से मालापुरा, जैसलमेरी, मारवाड़ी, शहाबाबाद और छोटानागपुरी हैं उपयुक्त है। 
*मौसम के अनुसार इनका प्रजनन किया जाना चाहिए। भेड़ के प्रजनन के लिए 12-18 महीनों की आयु उचित माना गया है।
*अधिक गर्मी और बरसात के मौसम में प्रजनन नहीं होना चाहिए। इससे मृत्यु दर बढ़ जाती है।

## इन्हें भी देखें
* पशुपालन
## सन्दर्भ

श्रेणी:पशुपालन
क्यू आर पीडिया

**क्यूआरपीडिया** () एक मोबाइल वेब आधारित प्रणाली है जो क्यूआर कोड का उपयोग करके उपयोगकर्ताओं को उनके पसंदीदा भाषा में विकिपीडिया लेख उपलब्ध कराता है। 

QR कोड आसानी से किसी भी समान संसाधन पहचानकर्ता (यूआरआइ) को सीधे लिंक उत्पन्न किया जा सकता है, लेकिन QRpedia प्रणाली अधिक कार्यक्षमता जोड़ता है। QRpedia रोजर बाम्किन्, विकिमीडिया ब्रिटेन के प्रमुख द्वारा नियोजित किया गया था और अप्रैल 2011 में इसका अनावरण किया गया था। यह वर्तमान में यूनाइटेड किंगडम, संयुक्त राज्य अमेरिका और स्पेन में संग्रहालयों सहित संस्थानों में उपयोग में है। इस परियोजना का स्रोत कोड एमाइटी लाइसेन्स के तहत पुन: प्रयोज्य है।

श्रेणी:मोबाइल
श्रेणी:सॉफ्टवेयर
बकुलाही नदी

250px|thumb|विश्वनाथगंज के शनि देव मंदिर से गुज़रती बकुलाही नदी
**बकुलाही नदी** (Bakulahi River) भारत के उत्तर प्रदेश राज्य में बहने वाली एक नदी है। यह रायबरेली ज़िले के भरतपुर झील से उत्पन्न होकर उत्तर प्रदेश के कई ज़िलों से गुज़रती है। 

## इतिहास
बकुलाही नदी अति प्राचीन वेद वर्णित नदी है। इस नदी का प्राचीन नाम 'बालकुनी' था, किन्तु बाद में परिवर्तित होकर 'बकुलाही' हो गया। बकुलाही शब्द लोक भाषा अवधी का शब्द है। जनश्रुति के अनुसार बगुले की तरह टेढ़ी-मेढ़ी होने के कारण भी इसे बकुलाही कहा जाता है।

## उद्गम
बकुलाही नदी उद्गम का उत्तर प्रदेश के रायबरेली ज़िला के भरतपुर झील से हुआ है। वहां से चलते हुए यह नदी बेंती झील, मांझी झील और कालाकांकर झील से जलग्रहण करते हुए बड़ी नदी का स्वरूप प्राप्त करती है।प्रतापगढ़ मुख्यालय के दक्षिण में स्थित मान्धाता ब्लॉक को हरा-भरा करते हुए यह नदी आगे जाकर खजुरनी गांव के पास गोमती नदी की सहायक नदी सई में मिल जाती है।

## पौराणिक उल्लेख
बकुलाही नदी का संक्षिप्त वर्णन वेद पुराण तथा कई धर्मग्रंथों में है। महर्षि वाल्मीकि द्वारा रचित वाल्मीकि रामायण में बकुलाही नदी का उल्लेख किया गया है। वाल्मीकि रामायण में बकुलाही नदी का जिक्र इस प्रकार है, जब भगवान राम के वन से वापस आने की प्रतीक्षा में व्याकुल भरत के पास हनुमान जी राम का संदेश लेकर पहुंचते हैं। हनुमान जी से भरत जी पूछते हैं कि मार्ग में उन्होंने क्या-क्या देखा। इस पर हनुमान जी का उत्तर होता है-

: **सो अपश्यत राम तीर्थम् च नदी बालकुनी तथा बरूठी**, 
: ** गोमती चैव भीमशालम् वनम् तथा।**

वहीं इस नदी का वर्णन श्री भयहरणनाथ चालीसा के पंक्ति क्रमांक 27 के इन शब्दों में है-

: ** बालकुनी इक सरिता पावन।** 
:** उत्तरमुखी पुनीत सुहावन॥**

## इन्हें भी देखें
* रायबरेली ज़िला

## बाहरी कड़ियाँ
*बकुलाही नदी

## सन्दर्भ

श्रेणी:हिन्दू धर्म
श्रेणी:उत्तर प्रदेश का भूगोल
श्रेणी:उत्तर प्रदेश की नदियाँ
श्रेणी:रायबरेली ज़िला
श्रेणी:प्रतापगढ़ ज़िला, उत्तर प्रदेश
तेक्विक्सकुऐक

**तेक्विक्सकुऐक** (स्पैनिश: Tequixquiac) मेक्सिको के ओक्साका राज्य में स्थित एक शहर है।

श्रेणी:मेक्सिको
श्रेणी:शहर
ज़रफ़शान नदी

[thumb|230px|[ताजिकिस्तान के अइनी ज़िले में ज़रफ़शान नदी का एक नज़ारा]]
thumb|230px|ज़रफ़शान नदी के मार्ग का नक़्शा
**ज़रफ़शान नदी** (ताजिकी: Дарёи Зарафшон, दरिया-ए-ज़रफ़शान; अंग्रेज़ी: Zeravshan River, ज़ेरवशान रिवर) मध्य एशिया की एक नदी है।

यह ताजिकिस्तान में पामीर पर्वतमाला में शुरू होती है और ३०० किमी पश्चिम की और ताजिकिस्तान के अन्दर ही बहती है। ताजिकिस्तान के पंजाकॅन्त (Панҷакент) शहर से गुज़रती हुई फिर यह उज़बेकिस्तान में दाख़िल होती है और उत्तर-पश्चिम की तरफ़ बहती है। फिर यह समरक़न्द की प्रसिद्ध नगरी के पास से निकलती है, जो पूरी तरह इस नदी द्वारा बनाए गए नख़लिस्तान (ओएसिस) पर निर्भर है (बिना इस नदी के यह एक मरूभूमी होता)। समरक़न्द से आगे चलकर उज़बेकिस्तान के नवोइ (Навоий) और बुख़ारा के शहरों से गुज़रकर क़ाराकुल शहर पहुँचती है और फिर आगे के रेगिस्तान की रेतों में ओझल हो जाती है। किसी ज़माने में यह और भी आगे चलकर अपने पानी को आमू दरिया में मिला देती थी, लेकिन वर्तमान में उस तक पहुँचने से पहले ही रेगिस्तान इसे सोख लेता है। इस बदलाव का मुख्य कारण यह है कि ज़रफ़शान का बहुत सा पानी अब सिंचाई के लिए खींच लिया जाता है जिस से इसके आगे के हिस्से में पानी का बहाव बहुत ही कम हो चुका है।

## नाम की उत्पत्ति और रेत में सोने की मौजूदगी
फ़ारसी में "ज़रफ़शान" () का मतलब "सोने की फुहार वाली" है। इसका नाम यह इसलिए पड़ा क्योंकि इसके ऊपरी हिस्से में रेत में कुछ सोने के कण मिलते हैं। इसके दोनों शब्दों ("ज़र" और "अफ़शान") का वर्णन इस प्रकार है -
* "ज़र" का अर्थ फ़ारसी में "सोना" है और यही शब्द संस्कृत में "हर" के रूप में आया। ध्यान दें कि क्योंकि फ़ारसी और संस्कृत दोनों हिंद-ईरानी भाषा परिवार की बहनें हैं इसलिए इनके शब्द अक्सर एक जैसे सजातीय शब्द हुआ करते हैं। "हर" और "ज़र" दोनों का अर्थ कभी "पीला या सोने के रंग जैसा" हुआ करता था। समय के साथ फ़ारसी में "ज़र" का अर्थ "सोना" और "ज़र्द" का अर्थ "पीला रंग" पड़ गया, जबकि संस्कृत में "हर"/"हरि" का अर्थ "पीला-हरा" और फिर केवल "हरा" पड़ गया।
* "अफ़शान" का अर्थ "बिखेरने वाला" या "फुहार देने वाला" होता है। जैसे किसी बहुत सुन्दर नज़ारे को "हुस्न अफ़शान" कहा जाता है। हिंदी-उर्दू में इसका अधिक प्रयोगित रूप "अफ़शाँ" है।

## उच्चारण सहायता
ध्यान दीजिये की "बुख़ारा" जैसे शब्दों में 'ख़' की ध्वनि का उच्चारण 'ख' से थोड़ा भिन्न है।

## इन्हें भी देखें
* पामीर पर्वतमाला
* ताजिकिस्तान
* समरक़न्द
* बुख़ारा

## सन्दर्भ


श्रेणी:मध्य एशिया
श्रेणी:मध्य एशिया की नदियाँ
श्रेणी:अफ़्गानिस्तान की नदियाँ
पंजाकॅन्त

thumb|220px|पंजाकॅन्त का बाज़ार
[thumb|220px|पंजाकॅन्त ज़िला [ताजिकिस्तान के पश्चिमोत्तर में स्थित है]]
thumb|220px|पंजाकॅन्त का बाहर मिलने वाले प्राचीन खँडहर
**पंजाकॅन्त** (ताजिकी: Панҷакент, फ़ारसी: , रूसी: Пенджикент, अंग्रेज़ी: Panjakent) उत्तर-पश्चिमी ताजिकिस्तान के सुग़्द प्रांत में ज़रफ़शान नदी के किनारे बसा हुआ एक शहर है। सन् २००० की जनगणना में यहाँ की आबादी ३३,००० थी। यह प्राचीनकाल में सोग़दा का एक प्रसिद्ध शहर हुआ करता था और उस पुरानी नगरी के खँडहर आधुनिक पंजाकॅन्त शहर के बाहरी इलाक़ों में देखे जा सकते हैं।

## उच्चारण
"पंजाकॅन्त" शब्द में 'क' पर लगी 'ऍ' की मात्रा के उच्चारण पर ध्यान दें। यह 'ए' और 'ऐ' दोनों के स्वरों से ज़रा भिन्न है।

## इतिहास
प्राचीन पंजाकॅन्त ५वीं सदी ईस्वी में शुरू हुआ और सोग़दाईयों के "पंच" नामक राज्य की राजधानी हुआ करता था और इसका नाम "पंचेकंथ" था। यहाँ के लोग अधिकतर ज़र्थुष्ती (पारसी) धर्म के अनुयायी थे लेकिन माना जाता है कि सोग़दा पर भारतीय संस्कृति की गहरी छाप भी थी, जिस से कुछ वैदिक रीति-रिवाज भी माने जाते थे। यहाँ व्यापार और कृषि दोनों पनपे, क्योंकि यह रेशम मार्ग पर पड़ता था (जहाँ से माल चीन और यूरोप व मध्य पूर्व के दरमियान आता-जाता था)।

सन् ७२२ ई॰ में अरबी फ़ौजों ने धावा बोलकर पंजाकॅन्त पर क़ब्ज़ा जमा लिया। शहर का आख़री शासक ज़रफ़शान नदी ने ऊपर वाले हिस्सों की तरफ़ भाग गया लेकिन पकड़कर मार दिया गया। आने वाले ५० सालों तक आक्रामकों ने नगर पर शासन किया जिस दौरान शहर का ऊपरी हिस्सा लोगों से ख़ाली कर दिया गया और वीरान हो गया। नगर के इस भाग में पाए गए खंडहरों से पता चलता है कि यहाँ के लोगों का रहन-सहन, रीति-रिवाज और कला संस्कृति क्या थी।

## इन्हें भी देखें
* ताजिकिस्तान
* सोग़दा
* ज़रफ़शान नदी

## सन्दर्भ


श्रेणी:सुग़्द प्रान्त
श्रेणी:मध्य एशिया
श्रेणी:मध्य एशिया के शहर
श्रेणी:ताजिकिस्तान के शहर
रत्नाकर भारतीय

**रत्नाकर भारतीय** एक भारतीय पत्रकार, बीबीसी हिन्दी सेवा के पूर्व समाचार वाचक थे। उन्होंने बीबीसी लन्दन में लगभग ३० वर्षों तक कार्य किया। उनका 12 मार्च 2003 को दिल का दौरा पड़ने से निधन हो गया। उस समय वे लन्दन में थे। रत्नाकर भारतीय भारत में आपातकाल के समय रेडियो की एक जानी मानी आवाज़ थे। उनका नाम बीबीसी के नामचीन उद्घोषकों में लिया जाता है।

## सन्दर्भ

श्रेणी:भारतीय पत्रकार
कॅप्लर-२२ तारा

[thumb|230px|कॅप्लर २२ के [ग्रहीय मण्डल|ग्रहीय मंडल की हमारे सौर मंडल के अंदरूनी भाग से तुलना]]
**कॅप्लर-२२** उर्फ़ **कॅप्लर-२२ए** (Kepler-22a) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।

## पृथ्वी जैसा ग्रह मिला
५ दिसम्बर २०११ में वैज्ञानिकों ने घोषणा की के कॅप्लर-२२ तारे के इर्द-गिर्द पृथ्वी से ज़रा बड़ा ग़ैर-सौरीय ग्रह परिक्रमा करता हुआ पाया गया है। यह महापृथ्वी इस तारे के वासयोग्य क्षेत्र में स्थित है, यानि यहाँ पानी और जीवन होने की सम्भावना है, हालाँकि उनके अस्तित्व का ज्ञात होना फ़िलहाल कठिन है। यह पहला पृथ्वी जैसा ग्रह मिला है जो किसी तारे के वासयोग्य क्षेत्र में स्थित है। ग्रह का नाम कॅप्लर-२२बी (Kepler-22b) रखा गया है।

## इन्हें भी देखें
* कॅप्लर-२२बी
* ग़ैर-सौरीय ग्रह
* महापृथ्वी

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:हंस तारामंडल
श्रेणी:बहिर्ग्रह
क़ाजार राजवंश

thumb|230px|मुहम्मद ख़ान क़ाजार इस राजवंश के पहले शासक थे
**क़ाजार राजवंश** (फ़ारसी: , सिलसिला क़ाजारिया) तुर्कियाई नस्ल का एक राजघराना था जिसने सन् १७८५ ई॰ से १९२५ ई॰ तक ईरान पर राज किया। इस परिवार ने ज़न्द राजवंश के अंतिम शासक, लोत्फ़ अली ख़ान, को सत्ता से हटाकर सन् १७९४ तक ईरान पर पूरा क़ब्ज़ा जमा लिया। १७९६ में मुहम्मद ख़ान क़ाजार ने औपचारिक रूप से ईरान के शाह का ताज पहन लिया। क़ाजारों के दौर में ईरान ने फिर से कॉकस के कई भागों पर हमला किया और उसे अपनी रियासत का हिस्सा बना लिया।

## नाम के बारे में
"क़ाजार सिलसिला" को अंग्रेज़ी में "Qajar dynasty" (काजार डायनॅस्टी) लिखा जाता है। तुर्की भाषाओँ में "क़ाजार" शब्द का अर्थ "पलायन" (यानि "बचकर भाग निकलना") होता है। राजवंशों को फ़ारसी में "सिलसिला" बुलाया जाता है, क्योंकि इनमें एक ही परिवार के सदस्यों का एक-के-बाद-एक सम्राट बनने का सिलसिला चलता है। "क़ाजार" शब्द के उच्चारण में 'क़' वर्ण के उच्चारण पर ध्यान दें क्योंकि यह 'क' से ज़रा भिन्न है।
## मूल
करीम ख़ान ज़ंद की मृत्यु के बाद ईरान में कोई एक मजबूत सत्ता नहीं रही थी। करीम ख़ान के उत्तराधिकारी और आग़ा मोहम्मद ख़ान आपस में संघर्ष कर रहे थे। आग़ा मोहम्मद ख़ान को पाँच साल की उम्र में आदिल शाह के सैनिकों ने पकड़ लिया था और उसका वंध्याकरण कर दिया गया था। उसके बाद करीम ख़ान ने उसे बंदी बनाकर रखा। इस दौरान आग़ा ख़ान को राजशाही के बारे में बहुत कुछ पता चला। राजकुशलता के अलावा वो कड़वे विचारों और गुस्सैल प्रवृत्ति का भी बना जो आगे चलकर बहुत तीक्ष्ण हो गया था। उसकी मर्दानगी कभी वापस नहीं आ सकी। जब करीम ख़ान मरा तो आग़ा ख़ान उत्तर की तरफ भाग निकला जहाँ और कई क़ाजार दल मिले। पहले इन्हीं दलों के साथ उसका पारिवारिक झगड़ा भी हुआ था। पहले अपनों के उपर प्रभुत्व जमाने के बाद उसने माजंदरान (कैस्पियन) से ज़ंद शासकों को भगा दिया। सन १७८५ में आग़ा ने इस्फ़हान पर नियंत्रण कर लिया जो फ़ारसी सत्ता का केन्द्र सफ़वियों के समय से ही माना जाता था। इस विजय के परिणाम स्वरूप तेहरान में भी उसका स्वागत हुआ। इसके बाद भी संपूर्ण ईरान पर उसका शासन स्थापित नहीं हुआ। ज़ंद उत्तराधिकारी संपूर्ण रूप से हराए नहीं जा सके थे।
लोत्फ़ अली ख़ान, जो करीम ख़ान का चचेरा पोता था ने ज़ंद शक्ति को नियंत्रित किया और शिराज़ से इस्फ़हान पर हमला किया। पर शिराज़ में इसी समय उसके ख़िलाफ़ विद्रोह हुआ और बाग़ियों ने उसके परिवार के लोगों को बंदी बना कर आग़ा ख़ान को सौंप दिया। इसके बाद आग़ा ख़ान ने १७९२ में, ख़ुद दक्षिण का रुख किया और शिराज़ पर आक्रमण के लिए बड़ी सेना लेकर कूच किया। पर्सेपोलिस में जब उसी सेना आराम कर रही थी तो लोत्फ़ ने धावा बोल दिया। पर आग़ा बच निकला और लोत्फ़ पूरब की तरफ भाग गया। इसके बाद करमन पर कब्ज़ा कर आग़ा ख़ान ने बहुत क्रूर व्यवहार किया। लोत्फ़ ख़ान को भी पकड़ लिया गया। सामूहिक यौनकर्म के बाद उसको आमृत यातना दी गई। सन १७९६ में उसका अभिषेक हुआ।

## इन्हें भी देखें
* ईरान का इतिहास
* तुर्की भाषाएँ

## सन्दर्भ


श्रेणी:ईरान के राजवंश
श्रेणी:ईरान का इतिहास
माशा (वज़न का माप)

thumb|240px|"रत्ती" एक प्रकार का बीज होता है जिसपर "रत्ती" नाम का वज़न आधारित है - एक माशे में ८ रत्तियाँ होती हैं
**माशा** भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से एक माशा ०.९७१९८३६५ ग्राम के बराबर है, यानि एक ग्राम से ज़रा कम।

## पारम्परिक भारतीय वज़न
पारम्परिक भारतीय वज़न इस प्रकार हैं -
* ४ **धान** की एक **[[रत्ती (वज़न का माप)|रत्ती]]** बनती है
* ८ **रत्ती** का एक **माशा** बनता है
* १२ **माशों** का एक **[[तोला (वज़न का माप)|तोला]]** बनता है
* ५ **तोलों** की एक **छटाक** बनती है
* १६ **छटाक** का एक **[[सेर (वज़न का माप)|सेर]]** बनता है
* ५ **सेर** की एक **पनसेरी** बनती है
* ८ **पनसेरियों** का एक **मन** बनता है

## इन्हें भी देखें
 (माशा वज़न का माप)]]
* तोला (वज़न का माप)
* सेर (वज़न का माप)

## सन्दर्भ


श्रेणी:पारम्परिक भारतीय इकाई
श्रेणी:द्रव्यमान की इकाईयाँ
कॅप्लर-२२बी

[thumb|230px|कॅप्लर २२ के [ग्रहीय मण्डल|ग्रहीय मंडल की हमारे सौर मंडल के अंदरूनी भाग से तुलना]]
**कॅप्लर-२२बी** (Kepler-22b) पहला ज्ञात ग़ैर-सौरीय ग्रह है जो पृथ्वी जैसा है और एक सूरज जैसे तारे के वासयोग्य क्षेत्र में परिक्रमा कर रहा है। यह पृथ्वी से ६०० प्रकाश वर्ष दूर हंस तारामंडल के क्षेत्र में स्थित कॅप्लर-२२ तारे की परिक्रमा कर रहा है।

वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया और इसके अस्तित्व की घोषणा ५ दिसम्बर २०११ को की। अंदाज़ा लगाया जाता है कि यह पृथ्वी का २.४ गुना व्यास (डायामीटर) रखता है, लेकिन इसकी सतह कैसी है इसका कोई अनुमान नहीं लग पाया है। अगर इसका घनत्व (डॅन्सिटी) पृथ्वी जैसा हुआ तो इसका द्रव्यमान (मास) पृथ्वी का १३.८ गुना होगा और इसकी सतह पर इसका गुरुत्वाकर्षण पृथ्वी का २.४ गुना होगा। यानि इसकी सतह पर खड़ा ७० किलोग्राम के भार वाला आदमी अपने आप को १६८ किलो का महसूस करेगा। इस श्रेणी के ग्रहों को महापृथ्वी कहा जाता है।

इस ग्रह को अपने तारे की एक परिक्रमा पूरी करने में लगभग २९० दिन लगते हैं। इसकी अपने तारे से दूरी पृथ्वी की सूरज की दूरी से ज़रा कम है लेकिन इसका तारा सूरज से ज़रा छोटा और ठंडा भी है। अगर इस ग्रह पर वायुमंडल ही न हुआ (यानि सतह के ऊपर खुले अंतरिक्ष का ख़ाली व्योम हुआ) तो इसकी सतह का औसत तापमान -११ °सेंटीग्रेड हो सकता है। लेकिन अगर इसका पृथ्वी जैसा वायुमंडल हुआ तो इसकी सतह का औसत तापमान २२ °सेंटीग्रेड के आसपास होगा, जिसमें मनुष्य जैसे जीव रह सकते है।

## इन्हें भी देखें
* कॅप्लर-२२ तारा
* ग़ैर-सौरीय ग्रह
* वासयोग्य क्षेत्र

## सन्दर्भ


श्रेणी:बहिर्ग्रह
श्रेणी:हंस तारामंडल
उरई

**उरई** (Orai) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। यह उस ज़िले का मुख्यालय भी है।

उरई, जालौन जिले का प्रशासनिक मुख्यालय है। जालौन जिले के सभी प्रशासनिक कार्यालय, जिसमें जिला कलेक्ट्रेट, पुलिस, दूरसंचार और विभिन्न अन्य सरकारी संगठन शामिल हैं, इस शहर में स्थित हैं। 2019 में, उरई को स्वच्छ सर्वेक्षण के तहत 'फास्टेस्ट मूवर' छोटे शहर (0.8–3.1 लाख) का पुरस्कार मिला, जो भारत की गुणवत्ता परिषद द्वारा आयोजित एक वार्षिक स्वच्छता सर्वेक्षण है। वर्तमान में उरई के विधायक भारतीय जनता पार्टी (भाजपा) के गौरी शंकर वर्मा हैं। उन्होंने 2022 के चुनावों में समाजवादी पार्टी के दयाशंकर वर्मा को हराकर यह सीट जीती थी।

## विवरण
रेलवे लाईन और बस मार्ग पर यह शहर कानपुर और झाँसी के मध्य में है। उरई बुन्देलखण्ड क्षेत्र में स्थित है। कानपुर और झाँसी से नियमित अन्तराल पर बस और ट्रेन कि सुविधा से उरई पहुन्चने के साधन आसान हो गये हैं। यह कस्बा राष्ट्रीय राजमार्ग 27 पर स्थित है।
उरई नगर में प्राचीन ठंडेश्वरी हनुमान मंदिर है जो महाभारत काल के ऋषि उद्दालक के द्वारा निर्मित है,यहां के महंत  श्री सिद्ध रामदास जी है जिन्होंने इस मंदिर में बहुत निर्माण कार्य करवाया प्रसिद्ध  ज्योतिष  समूह भी इस मंदिर में बहुत पाए जाते है  आचार्य वरुण तिवारी जी आचार्य श्री कांत मिश्रा जी आचार्य पुष्पेंद्र जी , ओर अन्य सभी बड़े कथावाचक ओर कर्मकांड मर्मज्ञ का यहां स्थान माना जाता है ,मंदिर के समीप प्राचीन राम कुंड सरोवर है जो आज एक पुरातत्व विभाग ओर शहरी  विकास द्वारा अनदेखा किया गया है , नगर के अंदर विभिन्न होटल ,रेस्तरां,ओर विवाह घर है 
अनुमानित आंकड़ा 100 से ऊपर विवाह घर केवल इसी नगर में है 
कोचिंग सेंटर और होटल यहां के मुख्य व्यवसाय है 
उद्दालक ऋषि के नगरी होने के कारण इसका नाम उरई पड़ा, 11सौ ईस्वी तक यहां क्षत्रिय राजाओं का राज्य था  
यह नगर एक हिंदू धार्मिक स्थलों से जुड़ा हुआ है 
यह शहर आल्हा उदल के मामा महिल की नगरी है 
उरई में महिल तालाब भी स्थित है जो जो उरई के सौंदर्य का प्रतीक है उरई का प्रसिद्ध मौनी मंदिर (शक्ति पीठ ) यहां के लोगो का युगों युगों से आस्था का केंद्र बना हुआ है 
उरई की प्रसिद्ध मिठाई गुलाब जामुन, पेड़ा है जो भारत में बहुत ही प्रसिद्ध है 

फैक्ट्री :-
उरई में हिंदुस्तान यूनिलीवर, लोहा की चादर फैक्ट्री, बहुत सी कई बड़ी बड़ी इंडस्ट्री है 
शिक्षा:-
उरई में उच्च शिक्षा के लिए दयानंद वैदिक कॉलेज (डी० वी० डिग्री कॉलेज) और गाँधी महाविद्यालय जैसी सुप्रसिद्ध सरकारी संस्थाओं समेत कई निजी संस्थान भी हैं। साथ ही गाँधी इंटर कॉलेज, जी आई सी इंटर कॉलेज, इंजीनियरिंग कॉलेज, मेडिकल कॉलेज है

## उरई मुख्यालय में श्री आदर्श संस्कृत महाविद्यालय भी स्थित है जो (संस्कृत पाठशाला) नाम से भी जाना जाता है।यहां पर सिद्ध पीठ सिद्धेश्वर भगवान का भी स्थान है यहां के प्राचार्य बहुत सरल और योग्य शिक्षक है

## सन्दर्भ

श्रेणी:उत्तर प्रदेश के नगर
श्रेणी:जालौन ज़िला
श्रेणी:जालौन ज़िले के नगर
*
कुंट की नली

right|thumb|350px|सन् १८६६ में कुंट द्वारा प्रकाशित मूल पेपर में कुंत की नली का विवरण (fig.6 & 7, उपर) तथा इसके द्वारा निर्मित पाउडर का पैटर्न (fig.1, 2, 3, 4)
**कुंट की नली**, ताप, घनत्व, आर्द्रता आदि की नियंत्रित अवस्थाओं में गैसों में ध्वनि के वेग मापने का उपकरण है। इसका आविष्कार जर्मन भौतिकविद् आगस्ट ए. इ. ई. कुंट ने सन्‌ 1866 में किया था।

कुंट की नली में गैस एक काँच की नलिका में भरी जाती है जिसके एक सिरे पर पिस्टन होता है जो आगे पीछे खिसकाया जा सकता है और दूसरे सिरे पर ध्वनि स्रोत। यह ध्वनि स्रोत, एक धातु या काँच की छड़ होती है जिसके सिरे पर भी एक पिस्टन लगा होता है। अनुनाद की स्थिति का पता चलाने के लिए नलिका के भीतर हलका चूर्ण, जैसे लाइकोपोडियम बिखेर दिया जाता है। छड़ में अनुदैर्घ्य अप्रगामी कंपन उत्पन्न किए जाते हैं जिनकी आवृत्ति मालूम कर ली जाती है। छड़ के सिरे का पिस्टन नलिका की गैस में उसी आवृत्ति की तरंगें उत्पन्न करता है। दूसरी ओर के पिस्टन को आगे पीछे खिसकाकर अननुाद की अवस्था प्राप्त की जाती है। इस अवस्था में नलिका में अप्रगामी तरंगें बन जाती हैं और उसके निस्पंदों पर चूर्ण की छोटी छोटी ढेरियाँ बन जाती हैं जिनके बीच आधे तरंगदैर्घ्य का अंतराल होता है। इस मापने से गैस में ध्वनि का तरंगदैर्घ्य मालूम हो जाता है। तरंगदैर्घ्य और आवृत्ति के गुणाक की गणना करके ध्वनि का वेग मालूम हो जाता है।

श्रेणी:ध्वनि
श्रेणी:मापन
सोमब्रेरो

[thumb|220px|घोड़ों पर सवार सोमब्रेरो पहनी हुई दो [मेक्सिको|मेक्सिकी स्त्रियाँ]]
thumb|220px|अलग-अलग रंगों की सोमब्रेरो
**सोमब्रेरो** (स्पेनी: sombrero) बड़े कगार वाली एक किस्म की गोल टोपी होती है जो मेक्सिको में पाई जाती है। स्पेनी भाषा में "सोमब्रेरो" का अर्थ "टोपी" होता है और यह शब्द "सोम्ब्रा" (sombra) से आया है, जिसका अर्थ "छाया" होता है। सोमब्रेरो का बीच का हिस्सा उठा हुआ होता है और उसके इर्द-गिर्द एक चौड़ी कगार होती है जो सीमा पर थोड़ी सी उठी हुई होती है। इतनी चौड़ी कगार की वजह से सोमब्रेरो पहनने वाले व्यक्ति का सर, गर्दन और कंधे धुप से बचे रहते हैं।

मेक्सिको में मज़दूरों और किसानो की सोमब्रेरो अक्सर मोटे तिनको की बनी होती है जबकि अमीर लोग दबी हुई ऊन की सोमब्रेरो पहना करते हैं। इनपर अक्सर अलग लहजों की बुनाई और रंगत देखी जा सकती है। स्त्री और पुरुष दोनों सोमब्रेरो पहनते हैं।

## इन्हें भी देखें
* मेक्सिको

## सन्दर्भ


श्रेणी:टोपियाँ
श्रेणी:मेक्सिको की संस्कृति
सोनाईचा

**सोनैचा** भारत के उत्तर प्रदेश राज्य के गोरखपुर ज़िले की बांसगांव तहसील में गगहा ब्लाक में स्थित एक गाँव है। यह गोरखपुर से 51 किलोमीटर की दूरी पर स्थित है। इस गाँव में केवल हिन्दू और मुस्लिम धर्म के लोग रहते हैं। यहाँ शंकर जी का प्राचीन प्रसिद्ध मंदिर है जिसका श्री कपिल देव पाण्डेय द्वारा जीर्णोधार किया गया है। यहाँ का पिन कोड 273 411 है।

2001 की जनगणना के अनुसार यहाँ 77 परिवारों से 598 लोग रहते हैं। इनमें 297 पुरुष हैं और 301 महिलाएँ। इनमें से 193 पुरुष और 105 महिलाएँ साक्षर हैं। कुल साक्षरता स्तर 49.83 प्रतिशत है।

## सन्दर्भ

श्रेणी:उत्तर प्रदेश के गाँव
निर्वात नली डायोड

right|thumb|300px|डबल डायोड 5Y3
right|thumb|300px|डायरेक्ट हीटेड डायोड का योजनामूलक चित्र और उसके मुख्य अवयव
**निर्वात नली डायोड** (Vacuum tube diode) तापायनिक उत्सर्जन के आधार पर काम करने वाली निर्वात नली है। 

right|thumb|500px|डायोड का परिपथ में कुछ इस प्रकार जोड़ते हैं।

## इन्हें भी देखें
* तापायनिक उत्सर्जन
* निर्वात नली
* गैस नली
* ट्रायोड
* टेट्रोड
* पेन्टोड

श्रेणी:डायोड
श्रेणी:ट्यूब एलेक्ट्रॉनिकी
एल्युमिनियम आक्साइड

**एल्युमिनियम का आक्साइड** (ऐल्यूमिना) प्राकृतिक अवस्था में कोरंडम, माणिक्य, नीलम, बिल्लौर, पन्ना तथा दूसरे रत्नों के रूप में पाया जाता है। ये रत्न मणिभीय और पारदर्शक होते हैं। अन्य धातुओं के आक्साइडों की उपस्थति के कारण ही ये रत्न रंगीन हो जाते हैं। रत्नों में ये आक्साइड कलिलीय अवस्था (कोलाइडल स्टेट) में आलंबित रहते हैं। माणिक्य में थोड़ी मात्रा में क्रोमियम का आक्साइड, नीलम में क्रोमियम या लौह का आक्साइड और बिल्लौर में मैंगनीज़ रहता है। बृहत मात्रा में यह खनिज बॉक्साइट के रूप में पाया जाता है, जो ऐल्यूमिनियम का जलीय आक्साइड है।

प्रयोगशाला में या औद्योगिक रूप में निर्माण करने पर ऐल्यूमिना एक श्वेत अघुलनीय चूर्ण के रूप में मिलता है। यह कृत्रिम रत्न, ऐलंडम घरिया (क्रूसिब्ल) और घर्षक पदार्थ बनाने के काम आता है।

## सन्दर्भ

श्रेणी:ऑक्साइड
श्रेणी:एल्युमिनियम के यौगिक
रासायनिक सूत्र AL2O3
शिकारी-हन्स भुजा

[thumb|230px|शिकारी शाख ([ओरायन(अंतरिक्ष यान)|ओरायन स्पर) में सूरज और अन्य खगोलीय वस्तुओं का स्थान]]
**शिकारी-हन्स भुजा** हमारी गैलेक्सी (आकाशगंगा) की एक सर्पिल (स्पाइरल) भुजा है। यह लगभग ३,५०० प्रकाश वर्ष चौड़ी और १०,००० प्रकाश वर्ष लम्बी है, लेकिन आकाशगंगा के महान आकार के हिसाब से एक छोटी बाज़ू समझी जाती है। पृथ्वी, हमारा सूरज और हमारा पूरा सौर मंडल इसमें स्थित है, इसलिए इस भुजा को "स्थानीय भुजा" (अंग्रेज़ी में "लोकल आर्म") भी कहा जाता है। कभी-कभी इसे "शिकारी शाख" (ओरायन स्पर) भी कहते हैं।

इस बाज़ू का औपचारिक नाम शिकारी-हन्स भुजा इसलिए पड़ा क्योंकि आसमान में देखने पर इसके तारे अधिकतर शिकारी तारामंडल और हंस तारामंडल के क्षेत्रों में नज़र आते हैं। शिकारी-हंस भुजा आकाशगंगा की दो अन्य बाज़ुओं के बीच स्थित है: कराइना-धनु भुजा (Carina–Sagittarius Arm, कराइना-सैजीटेरियस आर्म) और ययाति भुजा (पर्सियस आर्म, Perseus Arm)। हमारा सौर मंडल शिकारी-हंस भुजा के बीच में है और क्षीरमार्ग के केंद्र से लगभग २६,००० प्रकाश वर्ष की दूरी पर है।

## अन्य भाषाओँ में
अंग्रेज़ी में "शिकारी-हंस भुजा" को "ओरायन-सिग्नस आर्म" (Orion-Cygnus Arm) या "ओरायन स्पर" (Orion Spur) कहा जाता है। "ओरायन" लातिनी भाषा में "शिकारी" और "सिग्नस" उस भाषा में "हंस" के लिए शब्द हैं। 

## इन्हें भी देखें
* आकाशगंगा
* सर्पिल (स्पाइरल) गैलेक्सी
* शिकारी तारामंडल
* हंस तारामंडल

## सन्दर्भ


श्रेणी:आकाशगंगा
श्रेणी:खगोलशास्त्र
उल्लू नीहारिका

thumb|230px|उल्लू नीहारिका
**उल्लू नीहारिका** (अंग्रेज़ी: Owl Nebula, आउल नॅब्युला), जिसे **[[मॅसिये वस्तुएँ|मॅसिये वस्तु]] ९७** और **ऍन॰जी॰सी॰ ३५८७** भी कहा जाता है, एक ग्रहीय नीहारिका है जो दूरबीन से आकाश में सप्तर्षि तारामंडल के क्षेत्र में नज़र आती है।

उल्लू नीहारिका के केंद्र में एक १६वें मैग्निट्यूड की चमक रखने वाला एक तारा है, जिसका द्रव्यमान (मास) लगभग सूरज के द्रव्यमान का ०.७ गुना है। इस तारे के इर्द-गिर्द का द्रव्यमान लगभग सौर द्रव्यमान का ०.१५ गुना है। वैज्ञानिकों का मानना है कि यह नीहारिका आज से क़रीब ६,००० साल पूर्व बनी थी। इसे अगर अँधेरी रात में दूरबीन से देखा जाए तो इसमें दो उल्लू जैसे "आँखें" सी नज़र आती हैं, जिस से इस नीहारिका का नाम पड़ा है। इस नीहारिका की खोज सबसे पहले सन् १७८१ में प्येर मेशैं (Pierre Méchain) नामक फ़्रांसिसी खगोलशास्त्री ने की थी।

## इन्हें भी देखें
* ग्रहीय नीहारिका
* सप्तर्षि तारामंडल

## सन्दर्भ


श्रेणी:नीहारिकाएँ
श्रेणी:सप्तर्षि तारामंडल
बिलायती बबूल

right|thumb|300px|बिलायती बबूल

**बिलायती बबूल** या दक्खिनी  (वानस्पतिक नाम : Prosopis juliflora / प्रोसोपीस् यूलीफ़्लोरा) झाड़ीदार छोटे आकार का वृक्ष है। इसका मूल स्थान मेक्सिको, दक्षिण अमेरिका और कैरेबियन हैं। अब यह एशिया, आस्ट्रेलिया एवं अन्य स्थानों पर एक अवांछित वृक्ष (weed) के रूप में पाया जाने लगा है। इसको पशुआहार, लकड़ी एवं पर्यावरण प्रबन्धन के लिये उपयोग में लाया जाता है। इसको 'अंग्रेजी बबूल तथा  'काबुली कीकर' भी कहते हैं।

यह वृक्ष सामान्यत 2 मीटर से 8मीटर लम्बा होता है और इसके तने का व्यास 
5 सेमी से 30 सेमी तक होता है। इसकी जड़ें इतनी गहराई तक पहुँचती हैं कि यह एक कीर्तिमान है। एरिजोना के पास एक खुली खान में पाया गया था कि इसकी जड़ें 53.3 मीटर गहराई तक प्रवेश कर गयीं थीं।यह ईधन की समस्या को नियंत्रित करने में बहुत मददगार साबित हुआ ग्रामीण क्षेत्रों में ईधन के रूप में इसका इस्तेमाल किया जाता है  इसके बीज को पंण्डित जवाहरलाल नेहरु जी के प्रधानमंत्री काल में हवाई जहाज से सम्पूर्ण भारत में नहरों के किनारे व ऊसर बंजर भूमि पर बिखरवाया गया था

## सन्दर्भ

## इन्हें भी देखें
*सुबबूल

## बाहरी कड़ियाँ
* बिलायती बबूल की फलियों से पशु आहार
* बिजली संकट खत्म करेगा विलायती बबूल
* देशी पेड़-पौधों को खत्म कर रहा विलायती बबूल (दैनिक जागरण ; जनवरी, २०१६)

श्रेणी:पादप
म्यूज़ियम ऑफ़ सेक्स

**म्यूज़ियम ऑफ़ सेक्स** () (हिन्दी:यौन संग्रहालय) (समान्य तौर पर मोसेक्स के नाम से भी जाना जाता है) 233 फिफ्थ एवेन्यू, 27 स्ट्रीट के निकट मैनहट्टन, न्यूयॉर्क शहर में स्थित एक यौन संग्रहालय है। इसे अक्टूबर 5, 2002, में खोला गया था।

## सन्दर्भ

## बाहरी कड़ियाँ
* 

श्रेणी:मैनहट्टन के संग्रहालय
हिंदुस्तान प्रीफैब लिमिटेड

**हिंदुस्तान प्रीफैब लिमिटेड** भारत की सार्वजनिक क्षेत्र का उपक्रम (कंपनी) है।

## परिचय एवं इतिहास
पाकिस्तान से विस्थापित होकर आए लोगों को जल्द आवास समाधान मुहैया कराने के उद्देश्य से 1948-49 9 में हिंदुस्तान प्रीफैब लिमिटेड़ की स्थापना की गई थी। सार्वजनिक क्षेत्र का यह केन्द्रीय उपक्रम आवास एवं शहरी गरीबी उपशमन मंत्रालय के तहत है। 2007-08 तक इसका संचित नुकसान 138.20 करोड़ रुपए और (-) 132.49 करोड़ रुपए की शुद्ध संपत्ति थी। सितंबर, 2004 से ही इसके कारखाने में उत्पादन ठप था। इस कंपनी का संचालन दिल्ली और आस-पास के इलाकों तक ही सीमित था। सरकार के बजटीय समर्थन के द्वारा वेतन का भुगतान किया जाता था। अपने भविष्य के प्रति अनिश्चितता की स्थिति के कारण कंपनी के कर्मचारी हतोत्साहित थे। औद्योगिक संबंध बेहद तनावपूर्ण थे। 1992 के बाद से कर्मचारियों के वेतनमान में संशोधन नहीं किया गया था।

सरकारी उद्यम पुनर्गठन बोर्ड की सिफारिशों के आधार पर 20 अगस्त 2009 को केन्द्रीय मंत्रिमंड़ल ने कंपनी के वित्तीय पुनर्गठन को मंज़री दे दी। इसके लिए बिना किसी नकदी दिए कंपनी के 128 करोड़ रुपए के बकाया ऋणों और ब्याज को इक्विटी में तब्दील कर दिया गया। यह 01 अप्रैल 2008 से प्रभावी हुआ।

काम के ऑर्डर को सुरक्षित करने, सकल कारोबार में सुधार लाने, कर्मचारियों की शिकायतों का निवारण करने, उन्हें परियोजना स्थल तक ले जाने को प्रोत्साहित करने, निष्क्रिय कर्मचारियों को फिर से तैनात करने और अनुबंध के आधार पर लोगों को लाने वगैरह जैसे कई कदम उठाए गए। कर्मचारियों में विश्वास बढ़ाने और यह दर्शाने के लिए की मौजूदा प्रबंधन की दिलचस्पी व्यापार में है, उनके साथ बैठकों का आयोजन किया गया। 01 अप्रैल 2009 से कंपनी में नवीनतम वेतनमानों को लागू किया गया है। इससे कर्मचारियों में प्रबंधन के प्रति पूर्ण विश्वास जागृत हुआ है।

आज की तारीख में कंपनी के पास 2000 करोड़ रुपए का ऑर्डर है। हाल ही में मिज़ोरम सरकार द्वारा कंपनी को 450 करोड़ रुपए के सीवेज और ड्रेनेज परियोजना का ऑर्डर मिला है। इसके अलावा अन्य ऑर्डरों के अतिरिक्त कंपनी के पास भारतीय खाद्य निगम और असम राइफल्स के भी काफी बड़े ऑर्डर हैं।

राष्ट्रीय सीमाओं से आगे निकलकर कंपनी ने श्रीलंका में ‘आंतरिक रूप से विस्थापित लोगों’ के लिए आवास परियोजना भी शुरु की है। अगस्त 2010 में लेह-लद्दाख (जम्मू और कश्मीर) में बादल फटने का शिकार हुए लोगों के लिए 450 पूर्वनिर्मित भवनों को पूरा करने के काम में एचपीएल ने महत्वपूर्ण भूमिका निभाई। अन्य सीपीएसई से कार्पोरेट सामाजिक ज़िम्मेदारी निधियन से 85 दिनों के रिकॉर्ड समय में एचपीएल ने यह कार्य किया। इस उपलब्धि के लिए आवास और शहरी गरीबी उपशमन मंत्री के माध्यम से प्रधानमंत्री ने भी एचपीएल की सराहना की थी।

कंपनी ने अपने मूल पूर्व निर्मित भवनों के व्यापार को स्वंय से ही दोबारा शुरु करने का निर्णय लिया है। इसके साथ ही परियोजना प्रबंधन सेवाओं की मौजूदा गतिविधि भी जारी रहेगी। इसने सेल के साथ आपसी सहमति के समझौते पर हस्ताक्षर भी किए हैं और तकनीकी-आर्थिक व्यवहार्यता रिपोर्ट प्राप्त की है। इसे शुरु करने की प्रक्रिया अपने उन्नत चरणों में है।

## बाहरी कड़ियाँ
* '''हिन्दुस्तान प्रिफैब लिमिटेड''' का जालघर

चित्र:हिंदुस्तान प्रिफैब लिमिटेदड

श्रेणी:भारत के सार्वजनिक क्षेत्र के उपक्रम
तितली तारागुच्छ

thumb|240px|तितली तारागुच्छ (उर्फ़ बटरफ़्लाए तारागुच्छ)
**तितली तारागुच्छ** या **बटरफ़्लाए तारागुच्छ**, जिसे **[[मॅसिये वस्तुएँ|मॅसिये वस्तु]] ६** भी कहा जाता है, वॄश्चिक तारामंडल में स्थित एक खुला तारागुच्छ (तारों का समूह) है। इसका आकार एक तितली से ज़रा-बहुत मिलता है, जिस से इसका यह नाम पड़ा। यह पृथ्वी से लगभग १,६०० प्रकाश वर्षों की दूरी पर स्थित है और इस गुच्छे की चौड़ाई १२ प्रकाश वर्ष अनुमानित की गई है।

## अन्य भाषाओँ में
तितली तारागुच्छ को अंग्रेज़ी में "बटरफ़्लाए क्लस्टर" (Butterfly Cluster) कहते हैं। फ़ारसी में इसे "ख़ुशा-ए-परवाना" () कहते हैं। फ़्रांसिसी में इसे "आमास द्यु पापियों" (Amas du Papillon) कहते हैं। 'बटरफ़्लाए', 'परवाना' और 'पापियों' का अर्थ इन भाषाओँ में 'तितली' ही है। ध्यान दें कि 'परवाना' शब्द हिंदी में 'पतंगे' (moth, मॉथ) के लिए नाम होता है और 'तितली' के लिए नहीं, जबकि फ़ारसी में इसका अर्थ 'तितली' है।

## वर्णन
तितली तारागुच्छ के तारे ज़्यादातर B श्रेणी के गरम, नीले रंग वाले तारे हैं, हालांकि इसका सबसे रोशन तारा एक K श्रेणी का बी॰ऍम॰ स्कोर्पाई (BM Scorpii) नामक नारंगी दानव तारा है। अपने नारंगी रंग की वजह से तस्वीरों में यह अपने नीले पड़ोसियों से बिलकुल भिन्न नज़र आता है। यह एक परिवर्ती तारा है जिसकी चमक (सापेक्ष कान्तिमान) +५.५ और +७.० मैग्निट्यूड के बीच ऊपर-नीचे होती रहती है। ध्यान रहे कि मैग्निट्यूड एक ऐसा उल्टा माप है जो जितना ज़्यादा हो चमक उतनी ही कम होती है।

## इन्हें भी देखें
* खुला तारागुच्छ
* वॄश्चिक तारामंडल

## सन्दर्भ


श्रेणी:वॄश्चिक तारामंडल
श्रेणी:तारागुच्छ
कृष्णाजी प्रभाकर खाडिलकर

**कृष्णजी प्रभाकर खाडिलकर** (1872 - 1948 ई.) मराठी साहित्यकार, नाट्याचार्य, पत्रकार तथा लोकमान्य बालगंगाधर तिलक के सहयोगी थे। वे काका साहब खाडिलकर के नाम से विशेष प्रसिद्ध थे। एक महान् देशभक्त के रूप में आज भी उनका पर्याप्त सम्मान है। मराठी नाटय-सृष्टि में उन्होंने बहुमूल्य कार्य किया। मराठी नाट्य प्रेमियों ने अत्यंत स्नेह भाव से उन्हें ‘नाट्याचार्य’ की पदवी से विभूषित किया। महाराष्ट्र में आधुनिक पत्रकारिता की नींव उन्हीं ने डाली थी। वे श्रेष्ठ चिंतक तथा वैदिक साहित्य के अभ्यासक थे। वे सादगी, सदाचार और ईमानदारी, देशभक्ति, स्वाभिमान व नेकी आदि गुणों की प्रत्यक्ष मूर्ति ही थे। 

## परिचय
इनका जन्म सांगली में हुआ था। विद्यार्थी अवस्था में ही इनकी नाट्यप्रतिभा चमक उठी। ये बहुमुखी प्रतिभाशाली विद्यार्थी थे जो परीक्षा में, खेल में और वक्तृत्व की स्पर्धा में सदा चमकते थे। हाई स्कूल तथा कालेज में पढ़ते हुए इन्होंने संस्कृत तथा अंग्रेजी नाटकों का गहन अध्ययन किया।

वकील होने पर स्वदेशसेवा करने की उदात्त भावना से ये लोकमान्य तिलक के सहकारी बने। इनके स्वभाव में लालित्य और गांभीर्य का अलौकिक मेल था। लोकजागरण के उदात्त उद्देश्य से ये नाट्यसर्जना करने लगे। इन्होंने शेक्सपियर की नाट्यशैली को अपनाकर लगभग 15 कलापूर्ण एवं प्रभावशाली नाटकों की सफल रचना की। इन्होंने कलापूर्ण गद्यनाटक के समान ही संगीतनाटक भी लिखे और गद्यनाटकों को संगीतनाटक जैसा कलापूर्ण बनाया।

1893 में इनका 'सवाई माधवराव की मृत्यु' नामक गद्य एवं दुखांत नाटक अभिनीत हुआ जिसने दर्शकों को विशेष आकर्षित किया। इसके उपरांत **'कीचकवध** और **'भाऊ बंदकी**' जैसे गद्यनाटकों ने इनकी लोकप्रियता को चार चाँद लगाए। इनका कीचकवध नाटक सामयिक राजनीतिक परिस्थितियों पर लिखा व्यंग्य करने में इतना सफल रहा कि अंग्रेज सरकार को उसे जब्त करना पड़ा। पौराणिक नाट्यवस्तु द्वारा सामयिक राजनीति की मार्मिक आलोचना करने में ये बड़े सफल थे। इसी प्रकार भाऊ बंदकी नामक ऐतिहासिक नाटक लिखने में भी ये खूब सफल रहे। 1912 से इन्होंने संगीतनाटक लिखने प्रारंभ किए और 1936 तक इस प्रकार के सात नाटक लिखे। जिनमें 'संगीत मानापमान', 'संगीत स्वयंवर', 'संगीत द्रौपदी' उत्कृष्ट नाटक है।

नाट्यवस्तु के विन्यास, चरित्रचित्रण, प्रभावकारी कथोकथन, रसों के निर्वाह, सभी दृष्टियों से खाडिलकर के नाटक कलापूर्ण हैं। इनकी नाट्यसृष्टि शृंगार, वीर, करुणादि रसों से ओतप्रोत है। इनकी नाट्य रचना से नाट्यसाहित्य और रंगमंच का यथेष्ट उत्कर्ष हुआ। इनकी रचना को स्रोत आदर्शवाद था जो इनके जीवन में प्राय: उमड़ पड़ता था इन्होंने स्पष्ट कहा है कि राष्ट्रोन्नति में सहायक हो, ऐसा लोकजागरण करना या लोकशिक्षा देना मेरी नाट्यकला का प्रधान उद्देश्य है। नाटक कार को चाहिए कि वह आदर्श चरित्रचित्रण दर्शकों के सामने प्रस्तुत करे ताकि वे उनसे प्रभावित होकर कर्मयोग का आचरण करें।

खाडिलकर प्रखर राष्ट्रभक्त और तेजस्वी संपादक भी थे जिन्होंने बंबई में **नवाकाल** नामक दैनिक पत्र को लगभग 16 साल तक सफलता से संपादित किया। ये मराठी के 'शेक्सपियर' कहलाते हैं। आयु के अंतिम दिनों में इन्होंने अध्यात्म पर भी गंभीर ग्रंथ लिखे।

## कृतियाँ
### नाटक
* सवाई माधवराव यांचा मृत्यु
* भाऊबंदकी
* कांचनगडची मोहना
* मानापमान
* स्वयंवर
* कीचकवध
* मेनका
* विद्याहरण
* सावित्री
* दौपदी
* सवतीमत्सर
* सत्त्वपरीक्षा
* बायकांचे बंड
* त्रिदंडी संन्यास

## सन्दर्भ

श्रेणी:मराठी साहित्यकार
श्रेणी:नाट्याचार्य
श्रेणी:सांगली के लोग
श्रेणी:1872 में जन्मे लोग
श्रेणी:१९४८ में निधन
मीशा शफ़ी

**मीशा शफ़ी** () एक पाकिस्तानी पार्श्व गायिका, अभिनेत्री एवं मौडल हैं।

## प्रारम्भिक जीवन
मीशा शफ़ी का जन्म पाकिस्तानी अभिनेत्री साबा हमीद और सैयद परवेज शफ़ी के यहां हुआ था।

## कैरियर्
### फैशन कैरियर
मीशा ने अपना कैरियर फैशन डिजाइन के साथ शुरु किया और अब वह पाकिस्तान की प्रमुख फैशन मौडलों मे से एक हैं।

### अभिनय
शफ़ी ने टेलिविज़न कार्यक्रमों जैसे *"मोहब्बत ख्वाब की सूरत"* और *"यह ज़िन्दगी तो वो नहीं"* में काम किया है। वह मोहसिन हमीद के द रिलक्टैंट फन्डामेंटलिस्ट के हौलीवुड अवतरण में केट हडसन, लीव श्राइबर, रिज़ अहमद, कीफ़र सुदरलैंड और ओम पुरी के साथ आ रही हैं। उन्होंने बिलाल लश्वारी की *वार* में भी काम किया है जो कि अभी निर्माण की स्थिति में है।

### गायन
Shafi was lead the vocalist for Overload from 2008 until 2011. वह कोक स्टूडियो में अकेले एवं अरिफ़ लोहर के साथ आ चुकी हैं। लोहर के साथ गाय हुआ उनका गीत यू ट्यूब पर ६ मिलियन हिट्स से भी ज्यादा ले चुका है और कोक स्टूडियो का अभी तक का ज्यादा देखा हुआ गीत है। She has also contributed to the soundtrack of The Reluctant Fundamentalist in a track produced by her husband, musician महमूद रहमान।

## इन्हें भी देखें
* कोक स्टूडियो

## सन्दर्भ

## बाहरी कड़ियाँ
* Meesha Shafi at फेसबुक

श्रेणी:1981 में जन्मे लोग
श्रेणी:जीवित लोग
श्रेणी:Coke Studio artists
श्रेणी:Pakistani female models
श्रेणी:Pakistani female singers
श्रेणी:Pakistani television actors
श्रेणी:People from Lahore
पद्मभूषण डॉ॰ मोटूरि सत्यनारायण पुरस्कार

**पद्मभूषण डॉ॰ मोटूरि सत्यानारायण पुरस्कार** एक साहित्यिक पुरस्कार है जो भारत के मानव संसाधन विकास मंत्रालय के अंतर्गत केन्द्रीय हिन्दी संस्थान द्वारा किसी ऐसे भारतीय मूल के विद्वान को दिया जाता है जिसने विदेश में हिन्दी भाषा या साहित्य के क्षेत्र में उल्लेखनीय कार्य किया हो। इस पुरस्कार का प्रारंभ तमिलनाडु के हिंदी सेवी एवं विद्वान मोटूरि सत्यनारायण के नाम पर १९८९ में हुआ था। पहला पद्मभूषण डॉ॰ मोटूरि सत्यनारायण पुरस्कार वर्ष २००२ में कनाडा के हरिशंकर आदेश को दिया गया था। इस पुरस्कार में एक लाख रुपये नकद, एक स्मृतिचिह्न, प्रशस्ति पत्र और शाल शामिल हैं। यह पुरस्कार भारत के राष्ट्रपति द्वारा स्वयं प्रदान किया जाता है।

## सम्मानित विद्वान

## सन्दर्भ


## इन्हें भी देखें
*मोटूरि सत्यनारायण

## बाहरी कड़ियाँ
* *[https://web.archive.org/web/20160304221516/http://www.khsindia.org/index.php?option=com_content&view=article&id=91:%E0%A4%AA%E0%A4%A6%E0%A5%8D%E0%A4%AE%E0%A4%AD%E0%A5%82%E0%A4%B7%E0%A4%A3-%E0%A4%A1%E0%A5%89-%E0%A4%AE%E0%A5%8B%E0%A4%9F%E0%A5%82%E0%A4%B0%E0%A4%BF-%E0%A4%B8%E0%A4%A4%E0%A5%8D%E0%A4%AF%E0%A4%A8%E0%A4%BE%E0%A4%B0%E0%A4%BE%E0%A4%AF%E0%A4%A3-%E0%A4%AA%E0%A5%81%E0%A4%B0%E0%A4%B8%E0%A5%8D%E0%A4%95%E0%A4%BE%E0%A4%B0&catid=22:%E0%A4%AA%E0%A5%81%E0%A4%B0%E0%A4%B8%E0%A5%8D%E0%A4%95%E0%A4%BE%E0%A4%B0&Itemid=690&lang=hi पद्मभूषण डॉ॰ मोटूरि सत्यानारायण पुरस्कार]*

श्रेणी:साहित्य पुरस्कार
श्रेणी:भारत सरकार द्वारा दिए जाने वाले सम्मान
पेन्टोड

150px|thumb|right|पेन्टोड का इलेक्ट्रॉनिक संकेत
**पेंटोड** (Pentode) वह इलेक्ट्रॉनिक युक्ति है जिसमें पाँच एलेक्ट्रोड होते हैं। यह एक प्रकार की निर्वात नली है। प्रायः तीन ग्रिडों वाली निर्वात नली को ही पेंटोड समझा जाता है। इसका आविष्कार बेमार्ड टेलगन (Bernhard D.H. Tellegen) ने सन् 1926 में किया था।

## वैशिष्ट्य वक्र (charecteristic curve)
कंट्रोल ग्रिड के विभिन्न वोल्टताओं पर पेन्टोड की V-I वैशिष्ट्य वक्र

## चित्र दीर्घा


चित्र:EF86 Svetlana.JPG|पेन्टोड EF86
चित्र:AF7.JPG|पेन्टोड AF7


## इन्हें भी देखें
* निर्वात नली डायोड
* ट्रायोड
* टेट्रोड
* प्रवर्धक (अम्प्लिफायर)
* ट्रांजिस्टर

श्रेणी:निर्वात नली
खाकी पंथ

**खाकी पंथ**, उत्तर भारत का एक वैष्णव पंथ जिसकी स्थापना कृष्णदास पयहारी के शिष्य कील्ह ने की थी। इस नाम के भी मूल में फारसी शब्द 'खाक' (राख, धूल) ही है। इस पंथ के लोगों का कहना है कि रामचंद्र के वन जाते समय लक्ष्मण ने अपने अंग में राख मल ली थी इससे उनका नाम खाकी पड़ा और उसी नाम को इन लोगों ने ग्रहण किया है।

नवाब शुजाउद्दौला के राज्याधिकारी दयाराम ने इस पंथ का एक अखाड़ा संवत्‌ 1905 में स्थापित किया। उस समय वहाँ 150 व्यक्ति थे। तबसे वहाँ अखाड़ा कायम है और उसका संचालन एक महंत करते हैं। इस पंथ का एक दूसरा अखाड़ा रेवा काँठा स्थित लुनावाड़ा में है और उसकी एक शाखा अहमदाबाद में है।

इस पंथ के लोग मिट्टी अथवा राख में रँगा वस्त्र पहनते हैं। राम, सीता और हनुमान इनके आराध्य देव हैं। ये लोग शैवो की भाँति जटा धारण करते है और शरीर में राख लपेटते हैं। इनकी धारणा है कि नदी के प्रवाह के समान साधु को सदा भ्रमणशील होना चाहिए। अत: इस पंथ के साधु कहीं एक जगह नहीं ठहरते।

श्रेणी:हिन्दुओं के सम्प्रदाय
बिल नाय

विलियम फ्रांसिस "बिल" नाहिय (****) एक अंग्रेज़ फ़िल्म अभिनेता व हास्यकलाकार है।
रेसिडंट इविल: आफ्टरलाइफ

***रेसिडंट इविल: आफ्टरलाइफ*** () 2010 में बनी कनेडियन-जर्मन 3डी फ़िल्म है। यह *रेसिडंट इविल* फ़िल्म श्रंखला में चौथी फ़िल्म है।

## पात्र

### हिन्दी डबिंग कर्मचारी
*डब संस्करण जारी करने का वर्ष: १० सितम्बर, २०१०
*मीडिया: सिनेमा/वीसीडी/डीवीडी
*द्वारा निर्देशित: लीला रॉय घोष †
*अनुवाद: ????
*समायोजन: ????
*उत्पादन: साउंड एण्ड विजन इंडिया

## बाहरी कड़ियाँ

श्रेणी:३डी फ़िल्म
रेसिडंट इविल: ऐक्स्टिन्क्शन

***रेसिडंट इविल: ऐक्स्टिन्क्शन*** () 2007 में बनी कनेडियन-ब्रिटिश फ़िल्म है जिसमें मिला जोवोविच मुख्य किरदार एलिस के रूप में वापस आती है। यह *[[रेसिडंट इविल]]* फ़िल्म का तीसरा भाग है।

## कलाकार
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।

### हिन्दी डबिंग कर्मचारी १
* डब संस्करण जारी करने का वर्ष: २००७
* मीडिया: सिनेमा/वीसीडी/डीवीडी/ब्लू रे डिस्क
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

### हिन्दी डबिंग कर्मचारी २
* डब संस्करण जारी करने का वर्ष:: २२ जून, २०१०
* मीडिया: टेलीविज़न (यूटीवी एक्शन)
* द्वारा निर्देशित: एलिज़ा लुईस
* अनुवाद: ????
* समायोजन: ????
* समायोजन: मेन फ़्रेम सॉफ्टवेयर कम्युनिकेशंस

## सन्दर्भ

## बाहरी कड़ियाँ
रेसिडंट इविल: ऐपोकेलिप्स

***रेसिडंट इविल: ऐपोकेलिप्स*** () 2004 में बनी कनेडियन-ब्रिटिश फ़िल्म है जिसमें मिला जोवोविच मुख्य किरदार एलिस के रूप में है। यह *रेसिडंट इविल* का दुसरा भाग है।

## सन्दर्भ

## बाहरी कड़ियाँ
छल्ला नीहारिका

thumb|220px|छल्ला नीहारिका
[thumb|220px|छल्ला नीहारिका से उत्पन्न होते [अवरक्त (इन्फ़्रारॅड) प्रकाश की तस्वीर]]
**छल्ला नीहारिका** (अंग्रेज़ी: Ring Nebula, रिंग नॅब्युला), जिसे **[[मॅसिये वस्तुएँ|मॅसिये वस्तु]] ५७** और **ऍन॰जी॰सी॰ ६७२०** भी कहा जाता है, एक ग्रहीय नीहारिका है जो आकाश में लायरा तारामंडल के क्षेत्र में नज़र आती है। यह एक लाल दानव तारे के अवशेषों कि बनी हुई है जिसने अपना जीवन अपने मलबे को आसपास के अंतरतारकीय माध्यम में उगलकर ख़त्म किया।

## वर्णन
छल्ला नीहारिका पृथ्वी से क़रीब २,३०० प्रकाश वर्षों की दूरी पर है। यह अभी भी फैल रहा है। नीहारिका के अंदरूनी हिस्से में आयोनिकृत (आयोनाइज़्ड) ऑक्सीजन है जो नीले-हरे रंग से दमक रही है जबकि इसके बाहरी हिस्से में लाल रंग से दमकती हाइड्रोजन है। नीहारिका का केन्द्रीय हिस्सा धीरे-धीरे एक सफ़ेद बौना बन रहा है और इसका अधिकांश भाग कार्बन और ऑक्सिजन का बना हुआ है। इसका द्रव्यमान हमारे सूरज के द्रव्यमान का लगभग ०.६१ गुना है। चमक के हिसाब से इसकी निहित चमक (निरपेक्ष कान्तिमान) सूरज से २०० गुना है।

## इतिहास
छल्ला नीहारिका की खोज अबसे पहले सन् १७७९ में फ़्रांसिसी खगोलशास्त्री आंत्वान दार्कियेर द पॅलप्वा (Antoine Darquier de Pellepoix) ने की। उन्होंने कहा कि इसका आकार "बृहस्पति के बराबर है और एक धुंधले होते ग्रह जैसे लगता है"। उसी साल शार्ल मॅसिये ने इसे देखा और अपने मॅसिये वस्तुओं के कोष में ५७वें स्थान पर डाल दिया।

## इन्हें भी देखें
* ग्रहीय नीहारिका
* लायरा तारामंडल
* ओरियन निहारिका

श्रेणी:विकिपरियोजना खगोलशास्त्र लेख
श्रेणी:नीहारिकाएँ

## सन्दर्भ


श्रेणी:नीहारिकाएँ
श्रेणी:लायरा तारामंडल
बुहारी बिरयानी

**बुहारी बिरयानी** तमिल नाडू कि मशहुर बिरयानी है, चेन्नई के मशहुर बुहारी होटल ने 1951 में इजात किया था जो बाद में चेन्नई कि मशहुर रेस्टरॉ श्रंखला बन गया।

श्रेणी:खाद्य पदार्थ
रग्बी यूनियन

**रग्बी यूनियन**, आमतौर पर सिर्फ **रग्बी** के रूप में जाना जाता है, एक पूर्ण संपर्क टीम खेल है जिसकी उत्पत्ति प्रारंभिक 19वीं सदी में इंग्लैंड में हुई थी। रग्बी फुटबॉल के दो प्रकारों में से एक, यह खेल हाथ में गेंद के साथ दौड़ने पर आधारित है। इसे  लंबे और  चौड़े अंडाकार मैदान पर खेला जाता है, जिसमें प्रत्येक गोल रेखा पे अंग्रेजी वर्णमाला के "H" वर्णाक्षर के आकार के गोल पोस्ट होते हैं।

## शासी निकाय
रग्बी यूनियन (और सम्बन्धित खेल जैसे सेवन्स) की अंतरराष्ट्रीय शासी निकाय इंटरनेशनल रग्बी बोर्ड (आईआरबी) है। आईआरबी मुख्यालय डबलिन, आयरलैंड में हैं।
छह क्षेत्रीय संघ, जो आईआरबी के सदस्य है, प्रशासन का अगला स्तर बनाते हैं, ये हैं:
* अफ्रीकी रग्बी परिसंघ
* एशियाई रग्बी फुटबॉल संघ
* उत्तरी अमेरिका और कैरेबियाई रग्बी संघ
* एमेच्योर रग्बी अंतर्राष्ट्रीय महासंघ&nbsp;– यूरोपीय रग्बी संघ
* ओशिनिया रग्बी यूनियन फेडरेशन
* दक्षिण अमेरिकी रग्बी परिसंघ

## सन्दर्भ

## बाहरी कड़ियाँ
* अंतरराष्ट्रीय रग्बी बोर्ड&nbsp;– खेल की शासी निकाय की आधिकारिक वेबसाइट
श्रेणी:खेल
श्रेणी:रग्बी यूनियन
श्रेणी:पूर्व ओलम्पिक खेल
श्रेणी:इंग्लैंड में उद्भव खेल
श्रेणी:टीम खेल
टेट्रोड

right|thumb|200px|टेट्रोड का एलेक्ट्रॉनिक प्रतीक

**टेट्रोड** (tetrode) या चतुराग्र एक निर्वात नली है जिसमें चार सक्रिय एलेक्ट्रोड होते हैं। प्रायः दो कंट्रोल ग्रिडों वाले निर्वात नलियों को ही 'टेट्रोड' कहते हैं।। इसमें ट्रायोड (त्रिअग्र) में मौजूद तीन एलेक्ट्रोड तो होते ही हैं, इनके अतिरिक्त एक 'स्क्रीन ग्रिड' (आवरण ग्रिड) भी होती है जिसके कारण इसके गुण टेट्रोड से काफी अलग होते हैं।

## परिचय
उच्च आवृत्ति-प्रवर्धन-क्रिया में त्रिध्रुवी के प्रयोग से यह हानि होती है कि पट्टिक और ग्रिड के बीच के मध्यध्रुवी (इंटर इलेक्ट्रोड) धारित्र (कपैसिटेंस) के कारण दोनों के परिपथ युग्मित हो जाते हैं। इस कारण उच्च आवृत्ति पर त्रिध्रुवी का कार्य अस्थिर हो जाता है। इस युग्मन के कारण वाल्व दोलन उत्पन्न करने लगता है, जिससे बेसुरी ध्वनि आने लगती हैं। इस विघ्नकारी अंश को चतुर्ध्रुवी में धनाग्र और ग्रिड के बीच में एक और ग्रिड लगाकर दूर किया जाता है। इस ग्रिड को धन विभव पर रखते हैं। यह विभव पट्टिक के विभव से कम होता है। इस ग्रिड की उपस्थिति में धनाग्र परिपथ तथा ग्रिड परिपथ युग्मित नहीं होते और दोलन नहीं उत्पन्न होता। इस ग्रिड को आवरण ग्रिड (स्क्रीन ग्रिड) कहते हैं।

आवरण ग्रिड की उपस्थिति से एक और लाभ होता है। त्रिध्रुवी की अपेक्षा धनाग्र इलेक्ट्रान बहाव के नियत्रंण में कम सुचेतन होता है, क्योंकि आवरण ग्रिड धनाग्र की अपेक्षा ऋणाग्र के अधिक पास होने के कारण अधिक प्रभावशाली होता है। इससे प्रवर्धन बढ़ जाता है।

चतुर्ध्रुवी में त्रिधुवी के समान ही नियंत्रण ग्रिड (कंट्रोल ग्रिड) और ऋणाग्र स्थापित होते हैं। इसलिए दोनों ही नलियों में ग्रिड-पट्टिक चालकता प्राय: समान होती हैं परंतु चतुर्ध्रुवी में पट्टिक प्रतिरोध त्रिध्रुवी की अपेक्षा पर्याप्त अधिक होता है। इसका कारण, जैसा ऊपर लिखा जा चुका है, पट्टिक वोल्टता पर पट्टिक धारा का न्यूनतम प्रभाव है।

## वैशिष्ट्य (कैरेक्टरिस्टिक्स)
center|500px|thumb|टेट्रोड प्लेट-वोल्टता के साथ प्लेट-धारा का परिवर्तन वक्र ; इसमे कुछ स्थानों पर वक्र नीचे झुक रहे हैं जो 'ऋणात्मक प्रतिरोध' दर्शा रहे हैं। परिपथ डिजान में इसका ध्यान रखना पड़ता है।

## इन्हें भी देखें
* निर्वात नली डायोड
* ट्रायोड
* पेन्टोड
* निर्वात नली

## सन्दर्भ


श्रेणी:निर्वात नली
श्रेणी:भौतिकी
विरूप-चित्रण

[दाएँ|अंगूठाकार|[शार्ली एब्डो के 3 नवंबर 2011 के कवर की छवि, जिसका नाम चेरिया हेब्दो ("शरिया हेब्दो") है। गुब्बारा शब्द इस्लामी पैगंबर मुहम्मद को यह कहते हुए दिखाता है, "यदि आप हँसते हुए नहीं मरते हैं तो 100 लश!"]]
व्यक्ति, समाज अथवा राजनीति पर चित्रों के माध्यम से व्यंग्य कसने अथवा उपहास करने की सामान्य विधा को **विरूप-चित्रण** या कैरिकेचर (Caricature) कहते हैं। यह मूलत फ्रेंच का शब्द है और फ्रेंच में यह इतालवी शब्द 'कैरिकेचुरा' से लिया गया था जिसका तात्पर्य वैयक्तिक गुणों अथवा अवगुणों का अतिरंजित चित्रण था।

चित्रकला की इस विधा का आरंभ ढूंढनेवाले लोग इसे अरस्तू के काल तक जा पहुंचते हैं। अरस्तु ने पाउसन नामक एक कलाकार का उल्लेख किया है जो लोगों का उपहास चित्रों के माध्यम से किया करता था। प्लीनी ने बुपुलस और अथेनिस नामक दो मूर्तिकारों की चर्चा की है जिन्होंने कवि हिमपानाक्स का जो देखने में बदसूरत लगता था। मजाक बनाने के लिए एक मूर्ति बनाई थी। किंतु इनके बाद किसी चित्रकार अथवा मूर्तिकार का पता नहीं लगता जिन्होंने इस प्रकार का कोई अंकन किया हो। लिनार्डो द विन्सी नामक विख्यात चित्रकार के बनाए विकृत चेहरों के अनेक चित्र उपलब्ध होते हैं जिन्हें सामान्य भाव से कैरिकेचर की संज्ञा दी जा सकती है। किंतु उनके संबंध में कहा जाता है कि उन्होंने किसी प्रकार की उपहास भावना से उसे प्रस्तुत नहीं किया था वरन्‌ वे वस्तुत असाधारण कुरूप लोगों के रेखाचित्र है जिन्हें उन्होंने मनोयोगपूर्वक अध्ययन कर तैयार किया था। इस प्रकार सोलहवीं शती के बाद ही इस विधा के विकास का क्रमबद्ध इतिहास यूरोप में प्राप्त होता है।

कैरिकेचर का महत्त्व उसकी रचना में उतना नहीं है जितना कि उसके प्रचार प्रसार में। अतः मुद्रण साधनों के विकास का साथ ही इसका भी विकास हुआ और पत्र पत्रिकाओं से उसे विशेष प्रोत्साहन मिला और आज इसे भी पत्र पत्रिकाओं में महत्त्व प्राप्त है। अब वह कैरिकेचर की अपेक्षा कार्टून के नाम से अधिक प्रसिद्ध है। अपने इस रूप में वह सामयिक सभी प्रकार की गतिविधियों पर प्रच्छन्न रूप से चुटीले टीका का एक सशक्त माध्यम माना जाता है। 

## बाहरी कड़ियाँ
* National Caricaturist Network Official site of the National Caricaturist Network – a non-profit association devoted to the art of caricature 
* Wittygraphy a social network dedicated to the art of caricature
* Bogotá's Caricaturists Caricaturists' street in Bogota, Colombia 
* https://web.archive.org/web/20130116052137/http://www.caus.it/caricattura-il-vip.shtml CAUS - Centre of Humorous and Satirical Arts – non-profit association devoted to the art of caricature

श्रेणी:कला